CELEX: 62021TN0335
Language: fi
Date: 2021-06-15 00:00:00
Title: Asia T-335/21: Kanne 15.6.2021 – PJ v. EIT

2.8.2021   
            
            
               FI
            
            
               Euroopan unionin virallinen lehti
            
            
               C 310/39
            
         
      Kanne 15.6.2021 – PJ v. EIT
      (Asia T-335/21)
      (2021/C 310/52)
      Oikeudenkäyntikieli: ranska
      
         Asianosaiset
      
      
         Kantaja: PJ (edustaja: asianajaja N. de Montigny)
      
         Vastaaja: Euroopan innovaatio- ja teknologiainstituutti (EIT)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan pääjohtajan 13.10.2020 tekemän päätöksen, jolla häneltä evättiin oikeus tehdä etätyötä lähtöpaikkakunnallaan
               
            
                  —
               
               
                  kumoamaan tarvittaessa pääjohtajan 9.3.2021 tekemän päätöksen hylätä kantajan 10.11.2020 tekemä oikaisuvaatimus
               
            
                  —
               
               
                  velvoittamaan vastaajan korvaamaan kulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahdeksaan kanneperusteeseen.
      
                  1)
               
               
                  Ensimmäinen kanneperuste, joka perustuu työsopimusten tekemiseen valtuutetun viranomaisen tekemään puolueettomuuden ja objektiivisuuden periaatteiden sekä neutraliteettiperiaatteen loukkaamiseen ja siihen, että viranomainen, jolla ei ole toimivaltaa, on antanut sisäisiä sääntöjä.
               
            
                  2)
               
               
                  Toinen kanneperuste, joka perustuu kuulemisoikeuden loukkaamiseen.
               
            
                  3)
               
               
                  Kolmas kanneperuste, joka perustuu perustelujen puuttumiseen.
               
            
                  4)
               
               
                  Neljäs kanneperuste, joka perustuu sisäisten sääntöjen rikkomiseen ja niiden mielivaltaiseen ja kohtuuttomaan tulkintaan sekä ennakoitavuuden ja oikeusvarmuuden puuttumiseen.
               
            
                  5)
               
               
                  Viides kanneperuste, joka perustuu huolenpitovelvollisuuden loukkaamiseen, siihen, ettei ole otettu huomioon sekä toimielimen että kantajan etuja, ja siihen, että päätös ei ole oikeasuhtainen suhteessa toimielimen tosiasialliseen etuun.
               
            
                  6)
               
               
                  Kuudes kanneperuste, joka perustuu Euroopan unionin perusoikeuskirjan (jäljempänä perusoikeuskirja) 7 artiklassa vahvistetun yksityis- ja perhe-elämän kunnioittamista koskevan oikeuden ja perusoikeuskirjan 33 artiklassa vahvistetun työ- ja yksityiselämän tasapainon kunnioittamista koskevan oikeuden loukkaamiseen.
               
            
                  7)
               
               
                  Seitsemäs kanneperuste, joka perustuu siihen, että on loukattu tehokasta oikeutta työhön ja oikeudenmukaisiin työehtoihin.
               
            
                  8)
               
               
                  Kahdeksas kanneperuste, joka perustuu siihen, että force majeure -tapahtumaa ei ole otettu huomioon.